28. júlí

28. júlí er 209. dagur ársins (210. á hlaupári) samkvæmt gregoríska tímatalinu. 156 dagar eru eftir af árinu.

 Atburðir 
 1261 - Eiríkur klipping Danakonungur og móðir hans, Margrét Sambiria, töpuðu í bardaga við Eirík hertoga af Slésvík og bandamenn hans og voru handtekin og höfð í haldi í Hamborg um skeið.
 1499 - Fyrri orrustan við Lepanto: Tyrkneski sjóherinn vann öruggan sigur á flota Feneyinga.
 1522 - Tyrkir settust um Rótey.
 1540 - Thomas Cromwell, áður einn helsti ráðgjafi og bandamaður Hinriks 8. Englandskonungs, líflátin að skipan konungs fyrir landráð.
 1540 - Hinrik 8. gekk að eiga Katrínu Howard, fimmtu eiginkonu sína.
 1563 - Englendingar í Le Havre gáfust upp fyrir Frökkum eftir umsátur.
 1609 - Bermúda var byggð enskum skipbrotsmönnum af skipinu Sea Venture.
 1662 - Erfðahyllingin var undirrituð á Kópavogsfundinum.
 1821 - Perú fékk sjálfstæði frá Spáni.
 1895 - Vígð var brú á Þjórsá við Þjótanda að viðstöddu fjölmenni. Sú brú var notuð í rúmlega hálfa öld.
 1914 - Fyrri heimsstyrjöldin: Í kjölfar morðsins á Franz Ferdinand lýsti Austurríki-Ungverjaland stríði á hendur Serbíu.
 1928 - Sumarólympíuleikar voru settir í Amsterdam. 
 1934 - Stjórn hinna vinnandi stétta tók til starfa á Íslandi. 
 1957 - Vígð var kirkja í Saurbæ á Hvalfjarðarströnd og nefnd Hallgrímskirkja, til minningar um sálmaskáldið og prestinn Hallgrím Pétursson, sem þjónaði þar síðustu áratugi sína í embætti.
 1960 - Norðurlandaráð hélt þing sitt í fyrsta sinn á Íslandi.
 1964 - Winston Churchill sagði af sér þingmennsku eftir 64 ára setu á breska þinginu.
 1965 - Víetnamstríðið: Lyndon B. Johnson tilkynnti að bandarískum hermönnum í Víetnam yrði fjölgað úr 75.000 í 125.000.
 1974 - Þjóðhátíð til minningar um 11 alda byggð á Íslandi var haldin á Þingvöllum. Þangað streymdi um fjórðungur þjóðarinnar. Alþingi hélt hátíðarfund og samþykkti ályktun um gróðurvernd og landgræðslu.
 1976 - Jarðskjálfti reið yfir Tangshan, Kína. Yfir 240 þúsund létu lífið.
 1977 - Fyrsta olían sem dælt var um Olíuleiðsluna miklu í Alaska barst til bæjarins Valdez.
 1977 - Spánn sótti um inngöngu í Evrópubandalagið.
 1978 - Regnbogafáninn var notaður í fyrsta sinn í gleðigöngunni San Francisco Pride.
 1984 - Sumarólympíuleikarnir 1984 voru settir í Los Angeles.
 1985 - Íslandsmet var sett í fallhlífastökki á Akureyri er fimm fallhlífastökkvarar mynduðu stjörnu og héldu henni í 45 sekúndur.
 1985 - Bandaríska kvikmyndin St. Elmo's Fire var frumsýnd.
 1988 - Fjórir leiðtogar ítölsku vinstrihreyfingarinnar Lotta Continua voru handteknir vegna Calabresi-morðsins.
 2000 - Síðasta ítalska líran var prentuð.
 2001 - Alejandro Toledo varð forseti Perú.
 2005 - Írski lýðveldisherinn lýsti því yfir að hernaðaraðgerðum væri lokið og skipaði meðlimum að afhenda vopn sín.
 2010 - Airblue flug 202 hrapaði við Islamabad í Pakistan. Allir 152 um borð fórust. Þetta var versta flugslys í sögu Pakistan.
 2013 
 Strætisvagn hrapaði af brú í ítalska bænum Monteforte Irpino með þeim afleiðingum að 40 fórust.
 Gimsteinaránið í Cannes 2013: Gimsteinum að andvirði 136 milljón dala var stolið frá hótelherbergi Carlton-hótelsins í Cannes.
 2014 - Ísraelskt flugskeyti lenti á skóla sem rekinn var á vegum Sameinuðu þjóðanna.
 2020 - Fyrrum forsætisráðherra Malasíu, Najib Razak, var dæmdur í 12 ára fangelsi vegna 1MDB-hneykslisins.
 2022 - Samveldisleikarnir 2022 hófust í Birmingham á Englandi.
 2023 - Herinn rændi völdum í Níger og steypti forsetanum, Mohamed Bazoum, af stóli.
 2024 - Nicolás Maduro var endurkjörinn forseti Venesúela. Stjórnarandsstaðan lýsti einnig yfir sigri og sagði að kosningasvindl hafði átt sér stað.
 2025 - Landamæradeilur Taílands og Kambódíu: Taíland og Kambódía sömdu um  vopnahlé.

 Fædd 
 1804 - Ludwig Andreas Feuerbach, þýskur heimspekingur (d. 1872).
 1839 - Jóhann Bessason, íslenskur smiður og bóndi (d. 1912).
 1866 - Beatrix Potter, enskur barnabókahöfundur (d. 1943).
 1883 - Jóhannes Jósefsson, íslenskur glímukappi (d. 1968).
 1887 - Marcel Duchamp, franskur listmálari (d. 1968).
 1902 - Karl Popper, austurrísk-enskur vísinda- og stjórnmálaheimspekingur (d. 1994).
 1924 - Ólafía Einarsdóttir, doktor í tímatalsfræðum (d. 2017)
 1929 - Jacqueline Kennedy Onassis, bandarísk forsetafrú (d. 1994).
 1930 - Jean Roba, belgískur teiknimyndasagnahöfundur (d. 2006).
 1934 - Bud Luckey, bandarískur gamanleikari (d. 2018).
 1938 - Alberto Fujimori, forseti Perú.
 1942 - Neilia Hunter, bandarískur kennari (d. 1972).
 1945 - Svala Þórisdóttir Salman, íslenskur myndlistarmaður (d. 1998).
 1946 - Sigurður Örlygsson, íslenskur myndlistarmaður (d. 2019).
 1948 - Georgia Engel, bandarísk leikkona (d. 2019).
 1948 - Saga Geirdal Jónsdóttir, íslensk leikkona.
 1952 - Maha Vajiralongkorn, konungur Tailands.
 1954 - Hugo Chavez, forseti Venesúela (d. 2013).
 1964 - Kristján Harðarson, íslenskur frjálsíþróttamaður.
 1965 - Pedro Troglio, argentínskur knattspyrnumaður.
 1969 - Jón Arnar Magnússon, íslenskur frjálsíþróttamaður.
 1974 - Alexis Tsipras, grískur stjórnmálamaður.
 1977 - Aleksandar Živković, serbneskur knattspyrnumaður.
 1979 - Birgitta Haukdal, íslensk söngkona.
 1981 - Michael Carrick, enskur knattspyrnumaður.
 1982 - Ágústa Eva Erlendsdóttir, íslensk leikkona.
 1983 - Juan Guaidó, venesúelskur stjórnmálamaður.
 1988 - Gunnar Nelson, íslenskur bardagaíþróttamaður.
 1990 - Soulja Boy, bandarískur rappari.
 1993 - Harry Kane, enskur knattspyrnumaður.

 Dáin 
 1057 - Viktor 2. páfi.
 1655 - Cyrano de Bergerac, franskt leikskáld (f. 1619).
 1741 - Antonio Vivaldi, ítalskt tónskáld (f. 1678).
 1750 - Johann Sebastian Bach, þýskt tónskáld (f. 1685).
 1794 - Maximilien Robespierre, franskur stjórnmálamaður (f. 1758).
 1844 - Joseph Bonaparte, bróðir Napóleons 1., konungur Napólí og Spánar (f. 1768).
 1849 - Karl Albert Sardiníukonungur (f. 1798).
 1962 - Gunnlaugur Blöndal, íslenskur myndlistarmaður (f. 1893).
 1968 - Otto Hahn, þýskur efnafræðingur og Nóbelsverðlaunahafi (f. 1879).
 1981 - Magnús Kjartansson, íslenskur stjórnmálamaður (f. 1919).
 1986 - Ágúst Pétursson, íslenskur lagahöfundur (f. 1921).
 2004 - Francis Crick, enskur sameindalíffræðingur og Nóbelsverðlaunahafi (f. 1916).
 2018 - Kristján Árnason, íslenskt skáld og þýðandi (f. 1934).

Flokkur:Júlí